open-index/open-wikipedia-markdown huggingface dataset:
Psi (πελάτης άμεσης επικοινωνίας)

Το **Psi** είναι ένα πρόγραμμα πελάτης άμεσης επικοινωνίας για το πρωτόκολλο Jabber (XMPP) γραμμένο για το Qt toolkit. Τρέχει σε GNU/Linux, Mac OS X και Microsoft Windows. Έτοιμα RPM και deb πακέτα εγκατάστασης παρέχονται για μεγάλο αριθμό διανομών Linux. Κυκλοφορούν επίσης ανεπίσημες εκδοχές για FreeBSD και Sun Solaris.

## Σκοπός
Ο σκοπός του προγράμματος Psi είναι η δημιουργία ενός ισχυρού και εύχρηστου XMPP προγράμματος πελάτη, που ακολουθεί αυστηρά τα σχέδια του πρότυπου XMPP και τα Jabber Extension Proposals (JEPs). Αυτό σημαίνει, πως η ομάδα του Psi δεν θα προσθέσει ένα χαρακτηριστικό, παρά μόνο αν αυτό γίνει δεχτό στα πρότυπα της κοινότητας Jabber. Έτσι εξασφαλίζεται η συμβατότητα, σταθερότητα και η προβλεψιμότητα του Psi, από την πλευρά του τελικού χρήστη αλλά και του προγραμματιστή.

## Χαρακτηριστικά του Psi
Επειδή το Jabber επιτρέπει μεταφορές σε άλλες υπηρεσίες, τις οποίες πολλοί διακομιστές παρέχουν, το Psi μπορεί να συνδεθεί στο Yahoo!, AIM, ICQ και στην Υπηρεσία Μηνυμάτων .NET. Άλλες υπηρεσίες που είναι διαθέσιμες είναι το RSS και το ATOM για συγκετρωτές ειδήσεων, η αποστολή SMS και η πρόγνωση καιρού.

Επιπρόσθετες λειτουργίες παρέχονται μέσω επεκτάσεων, όπως μεταφράσεις (20 γλώσσες το 2006), σύνολα εικονιδίων (για το πρόγραμμα, αλλά και τις διάφορες μεταφορές όπως το AIM, Yahoo!, κλπ.).

Από την έκδοση 0.9.2 και ύστερα, το Psi υποστηρίζει μεταφορές αρχείων μεταξύ πελατών Jabber, αλλά και σε χρήστες άλλων πρωτόκολλων, εφ'όσον και ο διακομιστής το επιτρέπει. Η έκδοση 0.9.3, που κυκλοφόρησε τον Ιανουάριο του 2005, πρόσθεσε την δυνατότητα ενημέρωσης "Η επαφή δακτυλογραφεί" (που δουλέυει και με επαφές AIM και MSN) και διόρθωσε αρκετά προβλήματα χρήσης των προηγούμενων εκδόσεων. Η έκδοση 0.10, που κυκλοφόρησε ένα χρόνο αργότερα, πρόσθεσε δυνατότητες αυτόματης επαναταξινόμησης του κατάλογου επαφών και του πεδίου σύνθεσης των παραθύρων συνομιλίας, οργάνωση των συνομιλιών σε ετικέττες (tabbed chat), υποστήριξη του συστήματος σύμανσης Growl για Mac OS X, διαφάνεια παραθύρων (μόνο για Windows και Mac OS X) και άλλες πολλές τροποποιήσεις.

Το Psi επιτρέπει επίσης ισχυρή ασφάλεια μέσω των πρωτοκόλλων SASL και TLS. Μπορεί λοιπόν να χρησιμοποιηθεί για σύνδεση σε ένα λογαριασμό Google Talkhttp://psi-im.org/wiki/Google_Talk_HowTo.

## Εξωτερικοί σύνδεσμοι

*  Ο επίσημος ιστότοπος του Psi
*  Σελίδες wiki για το Psi 

## Παραπομπές


Κατηγορία:Ελεύθερο λογισμικό
Κατηγορία:Instant messengers
Κίαν

Στην ιρλανδική μυθολογία, ο **Κίαν**, γιος του Ντίαν Κεχτ των Τουάθα ντε Ντανάν, είναι γνωστός ως πατέρας του θεού Λουγ από την Έθνι των Φομόριαν. Γεννήθηκε με προσωπίδα στο κεφάλι του και μικρός μεταμορφώθηκε σε γουρούνι όταν τον χτύπησε το ραβδί ενός δρυΐδη. Από τότε, μπορούσε να μεταμορφώνεται σε γουρούνι όποτε το επιθυμούσε.

Σύμφωνα με μια προφητεία, ο βασιλιάς Μπάλορ των Φομόριαν θα σκοτωνόταν από τον εγγονό του, έτσι λοιπόν κλείδωσε την κόρη του, Έθνι, σε έναν κρυστάλλινο πύργο, ο Κίαν όμως κατάφερε να μπει κι έτσι γεννήθηκε ο Λουγ. Ο Μπάλορ τον πέταξε στη θάλασσα, αλλά σώθηκε και ανατράφηκε σαν γιος του Μανάνναν μακ Λιρ.

Ο Κίαν βρήκε το θάνατο από τους γιους του Τούιρεν, όταν προσπάθησε ανεπιτυχώς να ξεφύγει παίρνοντας μορφή γουρουνιού. 

Κατηγορία:Κελτική μυθολογία
Γεροδήμος Σταθάς

Ο **Γεροδήμος Σταθάς** ήταν φημισμένος αρματολός του Βάλτου Ακαρνανίας επί Τουρκοκρατίας, στα λεγόμενα Ορλωφικά, αναδειχθείς πολύ κατώτερος των περιστάσεων. 
## Βιογραφικά στοιχεία
Πατρίδα του Γεροδήμου ήταν τα Άγραφα. Ο γιος του Γιάννης Σταθάς ηγήθηκε μεγάλων εξεγέρσεων κατά της Οθωμανικής Αυτοκρατορίας . Θεωρείται παππούς του Γεωργίου Καραϊσκάκη . Μαζί με το Σιατιστινό αξιωματικό του ρωσικού στρατού Γ. Παπάζολη, ο οποίος ήρθε στην Ελλάδα ως απεσταλμένος της αυτοκράτειρας Αικατερίνης, (όπως ο ίδιος ομολογούσε, χωρίς να έχει σχετικό έγγραφο), άρχισε (το 1766), μαζί και με άλλους οπλαρχηγούς, να σχεδιάζει την επανάσταση κατά των Τούρκων. Όταν όμως αυτή ξέσπασε τον Απρίλιο του 1770 αυτός επιδόθηκε σε μία αήθη εμφύλια αντιπαράθεση με άλλους αρματολούς για αναδιάταξη των αρματολικιών τους εισβάλλοντας χωρίς διάκριση στην Ευρυτανία και Θεσσαλία καταλαμβάνοντας τα αρματολίκια των Αγράφων, του Βάλτου Αιτωλοακαρνανίας, του Καρπενησίου και της Υπάτης εγκαθιστώντας σ΄ αυτά ως σωματάρχες του τους αρματολούς Μπουκοβάλα, Καρακίτσο και Κοντογιάννη. 
Όταν στη συνέχεια εισέβαλαν στίφη Αλβανών με κατεύθυνση την Πελοπόννησο προς βοήθεια των Τούρκων ο Γεροδήμος Σταθάς όχι μόνο δεν πρόβαλε καμία αντίσταση με τους Ακαρνάνες που διοικούσε αλλά αντίθετα συνθηκολόγησε προκειμένου να εξασφαλίσει τα αρματολίκια του, όπως και συνέβη. Για τον Γεροδήμο μιλάνε τα παρακάτω τραγούδι του Βαλαωρίτη: *«Ο ήλιος εβασίλεψε και ο Γεροδήμος παραγγέλνει...»*

## Παραπομπές - Πηγές


Κατηγορία:Αρματολοί
Κατηγορία:Ορλωφικά
Κατηγορία:Έλληνες αγωνιστές του 18ου αιώνα
Δανιηλίς

Η **Δανιηλίς** ήταν Αρχόντισσα των Πατρών που έζησε τον 9ο αιώνα.

Η Δανιηλίς είχε κατά πάσα πιθανότητα καταγωγή από την Πάτρα και είχε κληρονομήσει τεράστια περιουσία από τον άντρα της. Ήταν διάσημη για το εξωτερικό της κάλλος καθώς και για την σχέση
 που της χρεώνουν οι ιστορικοί, με τον Βυζαντινό Αυτοκράτορα Βασίλειο Α'.

Μερικά χρόνια πριν την αναρρίχηση του Βασίλειου Α' σε αυτοκράτορα, η Βυζαντινή κυβέρνηση ανησυχώντας για την υπερβολική δύναμη της Δανιηλίδος έστειλε έναν κρατικό επιθεωρητή για να επιβλέψει την κατάσταση. Στην συνοδεία του επιθεωρητή ήταν και ο όμορφος Βασίλειος. ο οποίος γοήτευσε αμέσως την Αρχόντισσα. Λίγες μέρες μετά, ο επιθεωρητής έφυγε αλλά ο Βασίλειος με την πρόφαση ότι ήταν άρρωστος κατόρθωσε να μείνει άλλες 60 μέρες στο αρχοντικό της Δανιηλίδος. Όταν τέλος έφυγε είχε καταφέρει να κερδίσει την αμέριστη εύνοια της Αρχόντισσας.
Όταν το 867 ανήλθε στο θρόνο ο Βασίλειος Α' της έστειλε αμέσως δώρα για να την ευχαριστήσει για την υποστήριξη της στο όνομά του. Μετά από μερικά χρόνια σε αρκετά μεγάλη ηλικία επιχείρησε να τον επισκεφτεί στην Κωνσταντινούπολη όπου ο Βασίλειος Α' για να την ευχαριστήσει ανακήρυξε τον γιο της, Ιωάννη, Πρωτοσπαθάριο και την ίδια την ανακήρυξε με τον τίτλο της Βασιλομήτορος.

Λίγο πριν τον θάνατο της, ο γιος της αρρώστησε και πέθανε. Με την διαθήκη της άφησε όλη την περιουσία της στην Βασιλική Οικογένεια και συγκεκριμένα στον Λέοντα ΣΤ'.

## Η περιουσία της

Σύμφωνα με τις πηγές εκείνων των χρόνων, η Αρχόντισσα κατείχε ένα μεγάλο κομμάτι της Πελοποννήσου ενώ ήταν και η πρωτοπόρος στο εμπόριο Μεταξιού ,κατά αναφορές Στεφάνου Θωμόπουλου δυτικά του Ρωμανός είχε τα βυζαντινά βιομηχανικοί αργαλειοί τής.

Είχε στην ιδιοκτησία της αναρίθμητους δούλους. Χαρακτηριστικό είναι ότι μετά τον θάνατο της η Βυζαντινή Κυβέρνηση διάλεξε 3000 από τους δούλους της και τους έστειλε να αποικήσουν την Κάτω Ιταλία. Αλλά και οι περιγραφές σχετικά με το πολυτελές ταξίδι της στην Κωνσταντινούπολη δεν μας αφήνουν πολλά περιθώρια συζήτησης σχετικά με την αμύθητη περιουσία της.

## Με το πέρασμα των Αιώνων

Σήμερα υπάρχουν τρεις περιοχές που μας υπενθυμίζουν το πέρασμα της από αυτόν τον κόσμο: το Βλατερό, τα Καντριάνικα και τα Βασιλικό.
 Ρωμανός Τέλος η Δημοτική Αρχή της πόλης έδωσε το όνομα της σε μια οδό της Πάτρας.

## Παραπομπές και σημειώσεις


Κατηγορία:Ιστορία της Πάτρας
Κατηγορία:9ος αιώνας
Κατηγορία:Πρόσωπα της Μεσαιωνικής Ελλάδας
Κατηγορία:Γυναίκες στη Βυζαντινή Αυτοκρατορία
Κατηγορία:Βυζαντινοί του 9ου αιώνα
Γέφυρα του διαβόλου

Η **Γέφυρα του διαβόλου** είναι μια πολύ παλιά τοξοειδής γέφυρα που συνδέει τις πλευρές μιας αρκετά απόκρημνης και βαθιάς χαράδρας στη περιοχή της Τροιζήνας, από την οποία γέφυρα διέρχεται ο δρόμος από Γαλατά προς Ναύπλιο.

Κάτω ακριβώς από τη γέφυρα του διαβόλου, περνούν τα ορμητικά νερά του Κρεμαστού (αρχαίου Υλικού) ποταμού, σχηματίζοντας τον τελευταίο  καταρράκτη του. Παλαιά κάτω από τη γέφυρα υπήρχαν νερόμυλοι.

Καταφανής και ο λόγος της ονομασίας της γέφυρας για έναν διερχόμενο τη γέφυρα πεζός, ιδίως νύκτα και μες το καταχείμωνο.

Κατηγορία:Γέφυρες στην Ελλάδα
Κατηγορία:Περιφερειακή ενότητα Αργολίδας
Psi

Το **PSI** ή **Psi** μπορεί να αναφέρεται στους εξής όρους:
* PSI (Private Sector Involvement), εμπλοκή του ιδιωτικού τομέα κατά την αναδιάρθρωση κρατικού χρέους.
* Psi (πελάτης άμεσης επικοινωνίας), πρόγραμμα Η/Υ.
* psi (μονάδα μέτρησης), μονάδα μέτρησης πίεσης που εκφράζεται σε αγγλικές μονάδες δύναμης (pound force) ανά τετραγωνική ίντσα
* Ιταλικό Σοσιαλιστικό Κόμμα
Σταύρος Ντίλιος

Ο **Σταύρος Ντίλιος** (Πάτρα, 14 Σεπτεμβρίου 1976) είναι Έλληνας δημιουργός κόμικς, εικονογράφος και συγγραφέας.

## Βιογραφικά στοιχεία
Γεννήθηκε στην Πάτρα το 1976. Σπούδασε σκίτσο στη Σχολή Σκίτσου Ορνεράκη από το 1997 έως το 2000. Έχει ασχοληθεί με την εικονογράφηση και τα κόμικς για τα περιοδικά 9 και Γαλέρα. Έχει συμμετάσχει σε εκθέσεις είτε ατομικά, είτε ως μέλος της εικαστικής ομάδας *ΜΜ*.

Το 1999 συμμετείχε στη μικρού μήκους ταινία του Ρουσέλου Αραβαντινού "Χρονοπαγίδα".

Τον Ιούλιο του 2004, κέρδισε το πρώτο βραβείο στο διαγωνισμό *ΜότοΚόμικς* για το διήγημά  του *"Η τελευταία "δουλειά" (Οι 5 μέρες του εκτελεστή)"* σε σκίτσο Βασίλη Κωλέττη.

Το ίδιο χρόνο, κέρδισε το πρώτο βραβείο στο διαδικτυακό διαγωνισμό διηγήματος με θέμα τους Ολυμπιακούς Αγώνες, που διοργάνωσαν οι Εκδόσεις Καστανιώτη και η διαδικτυακή πύλη Pathfinder, για το διήγημα του "Μάλλον Ουαλλοί".

## Εξωτερικοί σύνδεσμοι

*Βιογραφικό στο Lollidope.gr
*Το βραβευμένο διήγημα "Μάλλον Ουαλλοί"

Κατηγορία:Έλληνες δημιουργοί κόμικς
κατηγορία:Έλληνες εικονογράφοι
Άγιος Γεώργιος Λάγγουρα

280px|thumb|right|Το σπίτι της οικογένειας Λάγγουρα.
right|thumb|280px|Η Λεωφόρος Πατρών-Κλάους στη συνοικία Λάγγουρα.
Ο **Άγιος Γεώργιος Λάγγουρα** είναι συνοικία της Πάτρας που βρίσκεται νοτιοανατολικά του κέντρου της πόλης. Σε πολύ μικρή απόσταση από την συνοικία βρίσκεται το Παμπελοποννησιακό Εθνικό Αθλητικό Κέντρο (Π.Ε.Α.Κ. Πάτρας) με το Παμπελοποννησιακό Στάδιο και το βοηθητικό ανοιχτό γήπεδο του, το Εθνικό Κολυμβητήριο «Αντώνιος Πεπανός» και το Κλειστό Γυμναστήριο. Γειτνιάζει με τις συνοικίες Άγιος Νεκτάριος, Δροσιά, Εγλυκάδα, Κουκούλι, Σύνορα και Ψαροφάι.

## Ιστορία
**Γενικά στοιχεία**Παλαιότερα αποτελούσε οικισμό-χωριό της πρώην Επαρχίας Πατρών, που συνόρευε με την Πάτρα. Έχει πάρει την ονομασία της από την εκεί εκκλησία του Αγίου Γεωργίου και από τις κτηματικές εκτάσεις της εύπορης οικογένειας Λάγγουρα, το σπίτι της οποίας σώζεται ακόμα και σήμερα σε πολύ καλή κατάσταση. Οι εκτάσεις αυτές κατά την Επανάσταση ανήκαν στην οικογένεια Λόντου, μάλιστα αναφέρονται σαν «το Λινό του Λόντου». Κατά την Τουρκοκρατία στην περιοχή υπήρχαν όλα τα προξενεία και οι κατοικίες των προξένων.

**Διοικητική εξέλιξη**Το 1928 με το ΦΕΚ - 16/05/1928 αναγνωρίστηκε ως οικισμός και προσαρτήθηκε στην Κοινότητα Εγλυκάδος με 58 κατοίκους. Με το ΦΕΚ 182Α - 07/07/1933 καταργήθηκε η τότε Κοινότητα Εγλυκάδος και ο Λάγγουρας προσαρτήθηκε στο Δήμο Πατρέων. Με το ΦΕΚ - 07/04/1951 παύει να αποτελεί ανεξάρτητο οικισμό και ενσωματώνεται επισήμως στον οικιστικό ιστό της πόλης των Πατρών.

## Συγκοινωνίες
Η περιοχή εξυπηρετείται από τα λεωφορεία της Γραμμής Νο. 7 του Αστικού ΚΤΕΛ Πατρών. 

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίου Γεωργίου (Λάγγουρα) Εγλυκάδας Αχαΐας, eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Κοινότητας Εγλυκάδας Αχαΐας, eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Δήμου Πατρέων, eetaa.gr. Ανακτήθηκε: 28/10/2017.

Αγιος Γεωργιος Λαγγουρα
Βερμούδα

thumb|right|250px|Βερμούδα
Η **βερμούδα** είναι ένα ιδιαίτερος τύπος κοντού παντελονιού. Είναι ιδιαίτερα δημοφιλής στα νησιά Βερμούδες, απ' όπου πήρε και το όνομά της.

Μετά τα μακριά παντελόνια, είναι το αμέσως επόμενο επιτρεπόμενο είδος ρουχισμού στους χώρους εργασίας. Συνήθως σε τέτοιες περιπτώσεις οι βερμούδες θα πρέπει να είναι 2,5 εκατοστά πάνω από το γόνατο, και να συνοδεύονται με κάλτσες που να καλύπτουν την γάμπα, ένα επίσημο πουκάμισο, μια γραβάτα και ελαφρύ κοστούμι. 

Οι βερμούδες είναι διαθέσιμες σε μεγάλη ποικιλία χρωμάτων. Διάφοροι τουριστικοί οδηγοί και άλλοι ιστότοποι ισχυρίζονται ότι οι βερμούδες εφευρέθηκαν από τις Βρετανικές Ένοπλες Δυνάμεις στην Ινδία, όπου οι στρατιώτες έκοβαν τα παντελόνια τους για να αντιμετωπίσουν την μεγάλη ζέστη.

## Εξωτερικοί σύνδεσμοι

* Πληροφορίες για την βερμούδα από την ιστοσελίδα Bermuda Online. 

Κατηγορία:Τύποι ενδυμάτων
Μιοχ

Στην ιρλανδική μυθολογία, ο **Μιοχ** (ιρλ. *Miach*) είναι γιος του Ντίαν Κεχτ, του θεραπευτή των Τουάθα ντε Ντανάν. Ο ίδιος ήταν εξαίρετος στις μεθόδους της φυσικής θεραπείας του ανθρώπινου σώματος παρά στη χρήση προσθετικών και τεχνητών μελών.

Όταν ο βασιλιάς Νουάντα έχασε το χέρι του, ο Ντίαν Κεχτ του έφτιαξε ένα ασημένιο χέρι. Ο Μιοχ όμως το αντικατέστησε με ένα χέρι από σάρκα και αίμα κι ο Ντίαν Κεχτ τον σκότωσε από ζήλια, επειδή μπορούσε να καταφέρει κάτι που δεν μπορούσε να κάνει ο ίδιος.

## Εξωτερικοί σύνδεσμοι
*Η Ιστορία του Μιοχ και της Αδερφής του

Κατηγορία:Κελτική μυθολογία
Κατηγορία:Θεότητες της υγείας
Μόρφραν

Στο μύθο του Ταλιέσιν, ο **Μόρφραν** (ή Avagddu στην ουαλική εκδοχή του μύθου) ήταν ο 
κακάσχημος γιος της Κέριντγουεν και του Tegid Veol. 

Η Κέριντγουεν προσπάθησε να τον βοηθήσει, φτιάχνοντας ένα φίλτρο, του οποίου οι τρεις πρώτες σταγόνες θα του χάριζαν γνώση του μέλλοντος. Ανέθεσε το ανακάτεμα του φίλτρου στον Γκουίον, ο οποίος κατά λάθος έχυσε τρεις σταγόνες στο χέρι του και το έγλειψε, με αποτέλεσμα ο ίδιος να αποκτήσει σοφία, ενώ ο Μόρφραν να μείνει άσχημος και καταφρονημένος.

Κατηγορία:Κελτική μυθολογία
Μπάλορ

Στην ιρλανδική μυθολογία, ο **Μπάλορ** ήταν βασιλιάς των Φομόριαν, ενός λαού γιγάντων. Σϋμφωνα με τον θρύλο. ζούσε στη Νήσο Τόρι.

Ο Μπάλορ ήταν γνωστός για το ένα του μάτι, που μπορούσε να σκοτώσει οποιονδήποτε κοιτούσε. Τη δύναμη αυτή την απέκτησε όταν ήταν μικρός, καθώς παρακολουθούσε τους δρυΐδες του πατέρα του να παρασκευάζουν θανάσιμα ξόρκια, οι καπνοί των οποίων έφταναν στο μάτι του. Συνήθως ήταν κλειστό και το άνοιγε μόνο κατά τη διάρκεια μιας μάχης.

Σύμφωνα με μια προφητεία, ο Μπάλορ θα έβρισκε τον θάνατο από τον εγγονό του. Γι' αυτό κλείδωσε την κόρη του, Έθνι, σε έναν κρυστάλλινο πύργο. Ωστόσο, κατάφερε να μπει ο Κίαν των Τουάθα ντε Ντανάν κι έτσι γεννήθηκε ο θεός Λουγ, τον οποίο ο Μπάλορ πέταξε στη θάλασσα για να τον ξεφορτωθεί. Σώθηκε όμως κι ανατράφηκε από τον θεό Μανάνναν.

Ο Λουγ οδήγησε τους Τουάθα ντε Ντανάν στη Δεύτερη Μάχη της Μόι Τούραχ (**Magh Tuiredh**) εναντίον των Φομόριαν. Ο Όγκμα αφόπλισε τον Μπάλορ, αλλά αυτός σκότωσε τον βασιλιά Νουάντα. Τελικά, ο Λουγ εκπλήρωσε την προφητεία, τυφλώνοντας τον Μπάλορ με ένα ακόντιο φτιαγμένο από τον θεό Γκοϊβένου.

Κατηγορία:Κελτική μυθολογία
Έθνι

Στην ιρλανδική μυθολογία, η **Έθνι** (ιρλ.: *Ethniu ή Eithne ή Ethlinn ή Enya*) ήταν κόρη του Μπάλορ, βασιλιά των Φομόριαν.

Η Έθνι είναι γνωστή σαν μητέρα του θεού Λουγ. Η ιστορία μοιάζει αρκετά με τον μύθο του Περσέα στην ελληνική μυθολογία. Σύμφωνα με μια προφητεία, ο πατέρας της, Μπάλορ θα σκοτωνόταν από τον εγγονό του, οπότε κλείδωσε την ίδια σε ένα μεγάλο κρυστάλλινο πύργο. Ο Κίαν, όμως, κατάφερε να μπει μέσα στον πύργο και να ενωθεί μαζί της. Όταν η Έθνι γέννησε τον Λουγ, ο Μπάλορ τον πέταξε στη θάλασσα, αλλά το μωρό σώθηκε και ανατράφηκε από τον θεό Μανάνναν.

Η Έθνι αποτελεί κεντρική φιγούρα στην κελτική μυθολογία, καθώς πολλοί θεοί κι ήρωες σχετίζονται με αυτήν. 
Πατέρας της είναι ο Μπάλορ. Σύζυγός της είναι ο Κίαν, γιος του Ντίαν Κεχτ. Εγγονός της είναι ο ήρωας Κουχούλιν. Λόγω των γενεαλογικών της σχέσεων, οι τρεις φυλές των Φομόριαν, των Τουάθα ντε Ντανάν και των Μιλεσίων ενώθηκαν στους απογόνους της.

Το όνομα *Ethniu* είναι ακόμα δημοφιλές στις μέρες μας, καθώς η τραγουδίστρια Ένυα έχει πάρει από αυτή τη θεότητα το όνομά της.

Κατηγορία:Κελτική μυθολογία
Άρμετ

Στην ιρλανδική μυθολογία, η θεά **Άρμετ** (ιρλ. *Airmedh*) ανήκε στους Τουάθα ντε Ντανάν. Με τον πατέρα της, Ντίαν Κεχτ, και τον αδερφό της, Μιοχ, θεράπευε όσους είχαν πληγωθεί στη Δεύτερη Μάχη της Μόι Τούραχ (**Magh Tuiredh**). 

Όταν ο αδερφός της, Μιοχ, σκοτώθηκε από τον πατέρα τους, Ντίαν Κεχτ, πάνω από τον τάφο του φύτρωσαν βότανα, τα οποία εκείνη μάζεψε και ταξινόμησε. Γι' αυτό το λόγο, η Άρμετ συχνά συνδέεται με τη βοτανική.

Ήταν μια από τους γητευτές, της οποίας τα ξόρκια πάνω από το ευλογημένο πηγάδι του πατέρα της, Ντίαν Κεχτ, μπορούσαν να αναστήσουν τους νεκρούς.

Κατηγορία:Κελτική μυθολογία
Κατηγορία:Θεότητες της υγείας
Αδρόνιο

[μικρογραφία|500x500εσ|Σύνοψη των σωματιδίων και των δυνάμεων της [Σωματιδιακή φυσική|σωματιδιακής φυσικής]]
Ένας διαχωρισμός που μπορεί να γίνει ανάμεσα στα στοιχειώδη σωματίδια, αφορά το είδος των αλληλεπιδράσεων στις οποίες μπορούν αυτά να μετέχουν. Έτσι, χωρίζουμε τα στοιχειώδη σωματίδια στα **αδρόνια** και τα **λεπτόνια**. Η διαφορά τους έγκειται στο ότι τα πρώτα μπορούν να μετέχουν εκτός των άλλων και σε ισχυρές αλληλεπιδράσεις, ενώ τα λεπτόνια όχι. Τα αδρόνια ονομάστηκαν έτσι από την λέξη αδρός (=δυνατός), σε αντίθεση με τα λεπτόνια, από τη λέξη λεπτός (=αδύνατος). Τα λεπτόνια ονομάστηκαν έτσι γιατί τα πρώτα από αυτά που ανακαλύφθηκαν είχαν πολύ μικρή μάζα σε σχέση με τα αντίστοιχα αδρόνια. Μετέπειτα πειράματα έδειξαν ότι αυτό δεν ισχύει για όλα τα λεπτόνια, αλλά οι όροι αυτοί έχουν παραμείνει για ιστορικούς λόγους.

Τα αδρόνια χωρίζονται σε δύο κατηγορίες. Τα βαρυόνια τα οποία είναι φερμιόνια και τα μεσόνια που είναι μποζόνια.

## Εξωτερικοί σύνδεσμοι

Κατηγορία:Σωματιδιακή φυσική
Κατηγορία:Πυρηνική φυσική
Ηλεκτροεπιμετάλλωση

**Ηλεκτροεπιμετάλλωση** λέγεται η διεργασία εκείνη με την οποία επενδύεται κάποιο αντικείμενο με λεπτό στρώμα μετάλλου και που επιτυγχάνεται με την ηλεκτρόλυση.

* Το προϊόν της επιμετάλλωσης δεν είναι κράμα.

Ανάλογα με το μέταλλο που γίνεται η διεργασία αυτή λαμβάνει και την ονομασία της π.χ. «επιχρύσωση», «επαργύρωση», «επιχρωμίωση», κλπ.

## Περαιτέρω ανάγνωση
*  A3 format poster explaining these aspects of printing. This poster is part of a series of 34 by Easson; see .
*  Based on Langbein's *Handbuch der Galvanischen Metall-Metallniederschläge*. Langbein published six editions of this handbook in German, as well as cooperating with versions in English such as this one; see Georg Langbein (in German). This "American edition" has numerous figures illustrating technical procedures for electrodeposition.
* Makala, Jeffrey. *Publishing Plates: Stereotyping and Electrotyping in Nineteenth-Century US Print Culture.* University Park, PA: The Pennsylvania State University Press, 2023.
* 
* 
*  Based on *Manipulations Hydroplastique*. Chapter LIX has a very complete description of the steps in electrotyping for printing, with figures.
*  Commercial website traces the history of one manufacturer of electrotyped art metal in the US from the 1880s through the 1930s. The firm was created by P. Mori and Sons, who manufactured objects with the brand name Galvano Bronze. Subsequent names included: Pompeian Bronze, Armor Bronze, Marion Bronze, Kathodion Bronze Works and LaFrance Bronze Arts.

Κατηγορία:Μέταλλα
Κατηγορία:Ηλεκτροχημεία
Γέφυρα των καραβανιών

μικρογραφία|Η Γέφυρα των καραβανιών το 1860
Η **Γέφυρα των καραβανιών** είναι μια θρυλική γέφυρα έξω από τη Σμύρνη, στη Μικρά Ασία, από τη Ρωμαϊκή περίοδο όταν άρχιζαν να δημιουργούνται και να οργανώνονται οι πρώτοι εμπορικοί δρόμοι. 

Η γέφυρα αυτή βρίσκεται επί του αρχαίου ποταμού Μέλητα. Την ονομασία της αυτή διατήρησε μέχρι το 1922, οπότε μετονομάστηκε σε «Καραβάν Κιοπρού».

Γύρω στα μέσα του 19ου αιώνα, αλλά και παλιότερα, όλα τα καραβάνια για να μπουν στη Σμύρνη και να αφήσουν τα εμπορεύματα που  έφερναν από την Ανατολή περνούσαν από τη Γέφυρα των Καραβανιών πάνω από τον Μέλητα ποταμό. Στην περιοχή γύρω από τη Γέφυρα πήγαιναν οι Σμυρνιοί για περίπατο και αναψυχή. Στη μια όχθη του ποταμού έστεκαν πανύψηλα πλατάνια και στην αντίπερα όχθη κυπαρίσσια. Κάτω από τα πλατάνια υπήρχε ένα μικρό καφενείο με κληματαριά και δίπλα από το καφενείο ένας κήπος και ένα μαρμάρινο σιντριβάνι. Ολόγυρα από τα πλατάνια υπήρχαν πολλά καθίσματα για όσους ήθελαν να ξαποστάσουν και να πιουν καφέ ή δροσερή λεμονάδα. Στις όχθες του ποταμού ξεκουράζονταν Σμυρνιοί και ξένοι και παρατηρούσαν το πλήθος των περαστικών και τις γυναίκες που περνούσαν πάνω από τη Γέφυρα κουβαλώντας στάμνες με νερό. Όλοι οι ξένοι ήταν ντυμένοι ευρωπαϊκά, ένα στιλ που είχαν υιοθετήσει πολλοί Έλληνες και Αρμένιοι. Οι Άραβες που ερχόντουσαν με τα καραβάνια ήταν πολύ πιο διαφορετικοί σε εμφάνιση και συμπεριφορά από τους κομψούς κατοίκους της πόλης και τους επισκέπτες της. 

## Παραπομπές


Κατηγορία:Γέφυρες στην Τουρκία
Κατηγορία:Κτίρια και κατασκευές στη Σμύρνη
Μετεωρολογικά όργανα

Τα όργανα που χρησιμοποιούνται στις μετεωρολογικές παρατηρήσεις ονομάζονται **μετεωρολογικά όργανα**. Αυτά διακρίνονται σε "όργανα εδάφους η επιφανείας" και "όργανα ατμόσφαιρας".

:::Α. Όργανα επιφανείας
:::*Ακτινόμετρα
:::*Ανεμόμετρα
:::*Βαρόμετρα
:::*Βροχογράφοι
:::*Βροχόμετρα
:::*Εξατμησίμετρα
:::*Ηλιογράφοι
:::*Θερμόμετρα
:::*Νεφοσκόπια
:::*Υγρογράφοι
:::*Υγρόμετρα
:::*Ψυχρόμετρα

:::::::Β. Όργανα ατμόσφαιρας
:::::::*Βολιδαερόστατα
:::::::*Δορυφόροι
:::::::*Ραδιοβολίδες
:::::::*Ραδιοεντοπιστές
:::::::*Χαρταετοί



Γεγονός πάντως είναι ότι πριν ανακαλυφθούν τα όργανα μέτρησης των στοιχείων που συνθέτουν τον καιρό, η πρόγνωση του καιρού ήταν πολύ περιορισμένη. Αυτή στηρίζονταν κυρίως σε πρακτικούς κανόνες και ιδίως σε παροιμίες. Αλλά όμως ούτε οι πρώτοι ούτε οι δεύτερες αν και αποτελούσαν επιστέγασμα λαϊκής σοφίας και που ισχύουν βεβαίως μέχρι σήμερα, μπορούσαν να προσδιορίσουν και σε επιτυχία τους: την έκταση, την ένταση και την διάρκεια ενός φαινομένου π.χ. της βροχής.
Σήμερα τόσο οι ναυτικοί όσο και οι πιλότοι των αεροσκαφών ενδιαφέρονται για πολύ περισσότερες μετρήσεις και πιο ολοκληρωμένη και ασφαλέστερη πρόγνωση από εκείνη του τύπου π.χ.: *Ο πουνέντες κι ο γαρμπής σαν βραδιάσει θα τους δεις*. Το ίδιο και οι γεωργοί για τον χρόνο της σποράς, των ψεκασμών, του θερισμού κ.λπ ή των ταξιδιωτών που πρόκειται να ταξιδέψουν ή να αναβάλλουν το ταξίδι τους.
Έτσι η ακριβής πρόγνωση καιρού απαιτεί μετρήσεις που σήμερα γίνονται με ειδικά όργανα. Κατά συνέπεια η επιστήμη αυτή του καιρού άρχισε να αναπτύσσεται αλματωδώς από την ανακάλυψη των οργάνων και των διαφόρων νέων τρόπων εφαρμογών που ξεκίνησε μόλις ένα χρόνο πριν την Εθνεγερσία των Ελλήνων δηλαδή μόλις το 1820. Βέβαια σήμερα ήδη τα περισσότερα όργανα είναι ηλεκτρονικά και διασυνδεδεμένα στο ηλεκτρονικό δίκτυο.
Εκείνο όμως που βοήθησε επιπρόσθετα πολύ και δεν θα πρέπει να διαφεύγει της προσοχής είναι ο καθορισμός της παγκόσμιας αρχής μέτρησης του πολιτικού χρόνου του 24ώρου με βάση εκείνον του Greenwich (Γκρήνουιτς). Επίσης μια άλλη σημαντικότατη βοήθεια στην εξέλιξη της επιστήμης αυτής ήταν η ανάπτυξη των μετεωρολογικών σταθμών σε ένα παγκόσμιο δίκτυο  και η ταχύτατη αποστολή κωδικοποιημένων τηλεγραφημάτων από την οποία δραστηριότητα δημιουργήθηκε η έγκαιρη κατασκευή του μετεωρολογικού χάρτη που αποτελεί σήμερα την βάση στη πρόγνωση του καιρού. 
Βέβαια δεν παραλείπεται ο σπουδαίος ρόλος που έπαιξαν το τηλέτυπο, το ραδιόφωνο, η τηλεόραση, το φαξ κ.ά. καθώς και ο μετεωρολογικός δορυφόρος στη διεθνή συνεργασία των επιστημόνων, στην ταχύτερη ενημέρωση των ενδιαφερομένων και κατά συνέπεια στη πρόοδο της Μετεωρολογίας.

## Δείτε επίσης
*Μετεωρολογικά μέσα έρευνας
*Γραφείο καιρού

Κατηγορία:Μετεωρολογία
*
Μπαντονεόν

thumb|right|Μπαντονεόν
thumb|right|
thumb|right|Μπαντονεόν "Καρντενάλ" (φτιαγμένο από την ELA για την Hohner)
thumb|right|Παλιό μπαντονεόν, περ. 1905.
thumb|right|Το μπαντονεόν του Άλφρεντ Άρνολντ, ca. 1949.

Το **μπαντονεόν** είναι αερόφωνο πληκτροφόρο μουσικό όργανο, το οποίο ανήκει στις κονσερτίνες και είναι ιδιαίτερα διαδεδομένο στην Αργεντινή. Έχει σημαντικό ρόλο στην ορκέστα τίπικα, την ορχήστρα που χρησιμοποιείται στο τάγκο. Το μπαντονεόν, το οποίο ονομάστηκε **bandonion** από τον εφευρέτη του, τον Γερμανό Χάινριχ Μπαντ, κατασκευάστηκε αρχικά ως όργανο για την εκκλησιαστική μουσική και την καθημερινή λαϊκή μουσική, σε αντίθεση με τη συγγενική του κονσερτίνα, επίσης γερμανικής προέλευσης, η οποία θεωρείτο παραδοσιακό όργανο. Οι Γερμανοί μετανάστες στην Αργεντινή έφεραν μαζί τους το όργανο στις αρχές του 20ού αιώνα, όπου ενσωματώθηκε στην ντόπια μουσική. Όπως το ακορντεόν και η κονσερτίνα, το μπαντονεόν παίζεται κρατώντας το όργανο ανάμεσα στα δύο χέρια και τραβώντας ή σπρώχνοντάς το, πατώντας ταυτόχρονα ένα ή περισσότερα κουμπιά με τα δάχτυλα.

Σε αντίθεση με το ακορντεόν, το μπαντονεόν δεν έχει πλήκτρα όπως του πιάνου, αλλά κουμπιά και στις δύο πλευρές. Επίσης αντίθετα με το ακορντεόν, τα περισσότερα κουμπιά στο μπαντονεόν παράγουν διαφορετική νότα όταν αυτό ανοίγει από ό,τι όταν κλείνει. Αυτό σημαίνει ότι το κάθε πληκτρολόγιο είναι στην πραγματικότητα δύο: ένα για τις νότες που παράγονται όταν αυτό ανοίγει και ένα για τις νότες που παράγονται όταν αυτό κλείνει. Δεδομένου ότι το αριστερό και το δεξί πληκτρολόγιο διαφέρουν μεταξύ τους, ο οργανοπαίχτης πρέπει να εξοικειωθεί ουσιαστικά με τέσσερα πληκτρολόγια για να μάθει να παίζει. Υπάρχουν επίσης διαφορές μεταξύ του αργεντινού και του γερμανικού πληκτρολογίου.

Επιπρόσθετα, σε κανένα από αυτά τα πληκτρολόγια η σειρά των κουμπιών δεν αντιστοιχεί με τη σειρά των φθόγγων στην κλίμακα. Μερικά διαδοχικά κουμπιά σχηματίζουν τριάδες συγχορδίας, π.χ. τρία συνεχόμενα κουμπιά μπορούν να παράγουν τις νότες σολ, σι και ρε όταν το όργανο συμπιέζεται και τις νότες φα δίεση, λα και ντο όταν ο παίχτης το τραβάει - ένα παράδειγμα από το αργεντινό μπαντονεόν. Αυτό καθιστά πιο εύκολη την εκτέλεση απλής μουσικής με αρμονία I-V, αλλά είναι πολύ δύσκολο για κάποιον να παίξει κομμάτια που περιλαμβάνουν περίπλοκες μελωδίες ή μουσικές φράσεις.

## Διάσημοι μουσικοί
Ο Αργεντινός συνθέτης του *nuevo tango* Άστορ Πιατσόλα (1921-1992) είναι ο πιο γνωστός βιρτουόζος του μπαντονεόν.


File:BandoneonApart1.jpg
File:BandoneonApart2.jpg
File:BandoneonApart3.jpg
File:BandoneonApart4.jpg
File:BandoneonApart5.jpg


## Δείτε επίσης
* Τάγκο

## Εξωτερικοί σύνδεσμοι

* Bandoneonbau Uwe Hartenhauer Germany - Ιστοσελίδα ενός κατασκευαστή-επισκευαστή μπαντονεόν 
* Argentine Tango homepage - Περιλαμβάνει φιλμάκι μπαντονεονίστα που παίζει στο Σαν Φρανσίσκο 
* Squeezebox, καταθετήριο γνώσης για ακορντεόν, κονσερτίνα και άλλα συγγενικά όργανα στη Wikia 

Κατηγορία:Τάγκο
Κατηγορία:Αερόφωνα
Κατηγορία:Πληκτροφόρα μουσικά όργανα
Κατηγορία:Παραδοσιακά μουσικά όργανα
Προσχώρηση

Στο διεθνές Δίκαιο ο όρος **προσχώρηση** σημαίνει αποδοχή μιας Πολιτείας (κράτους) των όρων κάποιας σύμβασης ή συνθήκης που έχει συνομολογηθεί μεταξύ δύο ή περισσοτέρων άλλων Πολιτειών.

Η ενός κράτους σε μια Συνθήκη που δεν έχει υπογράψει απ΄ την αρχή της σύστασής της, αποτελεί διαδικασία που συνήθως προβλέπεται από τη ίδια την Συνθήκη και βεβαίως μπορεί να επιτρέπει την διεύρυνση του αρχικού συμβατικού κύκλου.
Η Προσχώρηση χαρακτηρίζεται πράξη μονομερής, δια της οποίας ένα Κράτος δηλώνει ότι υποβάλλεται στο θεσπιζόμενο υπό της συγκεκριμένης συνθήκης "νομικό καθεστώς".

Η προσχώρηση πραγματοποιείται με ειδική συνθήκη, με ανταλλαγή δηλώσεων δια μονομερούς πράξης που και αυτή ακολουθεί την οδό της επικύρωσή της προκειμένου να τεθεί σε ισχύ.

Κατηγορία:Διεθνές Δίκαιο
Φλώρα Ρεντούμη

Η **Φλώρα Ρεντούμη** (Μάνδρα Αττικής, 11 Σεπτεμβρίου 1976) είναι Ελληνίδα αθλήτρια. Είναι η δεύτερη καλύτερη αθλήτρια στα 100μ. μετ' εμποδίων όλων των εποχών στην Ελλάδα και η καλύτερη στα 60μ. μετ' εμποδίων στον κλειστό στίβο. Ανήκει στον Ολυμπιακό ΣΦΠ και έχει σημειώσει τις σημαντικότερες επιτυχίες της στον κλειστό στίβο. 

Η πρώτη επιτυχία ήρθε στο Ευρωπαϊκό Πρωτάθλημα Κλειστού Στίβου 2002 στη Βιέννη, όπου στον ημιτελικό σημειώνοντας επίδοση 8.01, πανελλήνιο ρεκόρ τότε, προκρίθηκε στον τελικό με την 3η καλύτερη επίδοση. Εκεί όμως με το 8.02 που σημείωσε πλασαρίστηκε στην 5η θέση, χάνοντας το μετάλλιο για 0.04 δευτερόλεπτα. 

Στο Παγκόσμιο Πρωτάθλημα Κλειστού Στίβου 2003 στο Μπέρμιγχαμ συμμετείχε για άλλη μια φορά σε ημιτελικό, όπου κατέκτησε την 5η θέση με 8.12 και τελικώς κατετάγη 9η στο σύνολο. 

Το 2004, σημείωσε ατομικά ρεκόρ τόσο στα 60μ. μετ' εμποδίων όσο και στα 100μ. μετ' εμποδίων. Αρχικά, στο Ευρωπαϊκό Πρωτάθλημα Κλειστού Στίβου σημείωσε επίδοση 7.97, πανελλήνιο ρεκόρ τότε, κατακτώντας την 1η θέση. Συμμετείχε, επίσης, στο Παγκόσμιο Πρωτάθλημα Κλειστού Στίβου 2004 στη Βουδαπέστη και εξασφάλισε για άλλη μια φορά την παρουσία της σε ημιτελικό. Εκεί, με γρήγορη κούρσα σημείωσε επίδοση 7.91, που αποτελεί μέχρι σήμερα το ατομικό της ρεκόρ, τερμάτισε 2η και προκρίθηκε στον τελικό. Τελικά κατέλαβε την 7η θέση στον τελικό με 7.94, σε μία πολύ γρήγορη κούρσα. 

Αργότερα, στο Πανελλήνιο Πρωτάθλημα Ανδρών-Γυναικών σημείωσε ατομικό ρεκόρ με 12.86 και εξασφάλισε τη συμμετοχή της στους Ολυμπιακούς Αγώνες της Αθήνας, όπου δεν κατάφερε να ξεχωρίσει. 

Το 2005, ήταν **3η στο Ευρωπαϊκό Κύπελλο Μπρούνο Τζάουλι στη Super League** με 13.03 και **3η στους Μεσογειακούς Αγώνες 2005** στην Αλμερία με 13.16. 
Συμμετείχε στο **[[Ευρωπαϊκό Πρωτάθλημα Στίβου 2006]]** στο Γκέτεμποργκ όπου κατετάγη **10η** στο σύνολο σημειώνοντας επίδοση 13.15 στον ημιτελικό, χάνοντας την ευκαιρία να μετάσχει σε ένα μεγάλο τελικό στα 100μ. μετ' εμποδίων. 

Το Μάρτιο του 2008, στο Παγκόσμιο πρωτάθλημα κλειστού στίβου στη Βαλένθια της Ισπανίας, η Ρεντούμη αποκλείστηκε στα προκριματικά, καθώς έχασε το βηματισμό της, με αποτέλεσμα να εγκαταλείψει.  

Η εξέλιξη της Φλώρας Ρεντούμη στα 100μ. μετ' εμποδίων:
*1998 : 13.63
*1999 : 13.50
*2000 : 13.63
*2001 : 13.26
*2002 : 12.90
*2003 : 12.90
*2004 : 12.86
*2005 : 13.03
*2006 : 13.03

## Παραπομπές


Κατηγορία:Ελληνίδες αθλήτριες δρόμων ταχύτητας
Κατηγορία:Εμποδιστές
Κατηγορία:Αθλητές στίβου ΟΣΦΠ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Μεσογειακούς Αγώνες 2001
Κατηγορία:Αθλητές του στίβου στους Μεσογειακούς Αγώνες 2005
Κατηγορία:Αθλητές του στίβου στη Θερινή Πανεπιστημιάδα 2001
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κώστας Γκατσιούδης

Ο **Κώστας Γκατσιούδης** (Διδυμότειχο, 17 Δεκεμβρίου 1973) είναι Έλληνας πρώην πρωταθλητής του ακοντισμού, ο οποίος διακρίθηκε σημαντικά σε εθνικό και διεθνές επίπεδο.

Γεννήθηκε στις 17 Δεκεμβρίου 1973 στο Διδυμότειχο, όπου και πέρασε τα παιδικά του χρόνια. 

Αγωνίστηκε στον Πανελλήνιο Γυμναστικό Σύλλογο και προπονητής του υπήρξε ο παλαίμαχος ακοντιστής, Αντώνης Παπαδημητρίου. Κατέχει επίδοση 91,69 μ., που πέτυχε στη Φινλανδία το 2000, και η οποία είναι η δέκατη καλύτερη όλων των εποχών στον κόσμο.

## Καριέρα
Είχε μεγάλες επιτυχίες από τα πρώτα του βήματα. Το 1990 ήταν 6ος στο Παγκόσμιο Πρωτάθλημα Εφήβων, ενώ στην ίδια διοργάνωση δύο χρόνια μετά ήταν δεύτερος. Το 1994 ήταν Πρωταθλητής Ευρώπης για αθλητές κάτω των 23 ετών και το 1995 ήταν τρίτος στο Παγκόσμιο Στρατιωτικό Πρωτάθλημα. 

Στην πρώτη του συμμετοχή σε Ολυμπιακούς Αγώνες, το 1996 στην Ατλάντα, προκρίθηκε στον τελικό, αλλά κατετάγη μόλις 10ος. Το 1997 ήταν χρυσός μεσογειονίκης και λίγο αργότερα πήρε την πρώτη του μεγάλη διάκριση σε επίπεδο ανδρών καθώς κατέκτησε το χάλκινο μετάλλιο στο Παγκόσμιο Πρωτάθλημα Στίβου 1997 στην Αθήνα. 

Το 1999 επιβεβαίωσε την κλάση του στο Παγκόσμιο Πρωτάθλημα Στίβου στη Σεβίλλη, κατακτώντας τη δεύτερη θέση με βολή στα 89,18 μ., ενώ ήταν πρώτος στον τελικό του Γκραν Πρι στο Μόναχο με βολή στα 89,84 μ.

Το 2000 στο Σίτνευ, όντας καλά προετοιμασμένος για ολυμπιακό μετάλλιο, επέτυχε στον προκριματικό αγώνα βολή στα 88,44 μ., ωστόσο, στον τελικό κατέλαβε την 6η θέση με βολή στα 86,53 μ. 

Στο Παγκόσμιο Πρωτάθλημα Στίβου του 2001,με βολή στα 89,95 μ. κατέκτησε την 3η θέση και το τρίτο διαδοχικό μετάλλιο σε Παγκόσμιο Πρωτάθλημα Στίβου. 

Το 2002 στο μοναδικό αγώνα που έκανε στη Θεσσαλονίκη έριξε 91,24 μ. Στη συνέχεια τραυματίστηκε χάνοντας έτσι το Ευρωπαϊκό Πρωτάθλημα Στίβου 2002. Τα επόμενα χρόνια αντιμετώπισε προβλήματα σοβαρών τραυματισμών στον ώμο, που τον υποχρέωσαν να μείνει εκτός δράσης το 2003, το 2004 και το 2005. 

## Αξιοσημείωτες βολές
Ο Γκατσιούδης ξεπέρασε το εξαιρετικά υψηλό όριο των 90 μ. στον ακοντισμό, ως εξής: 
* 23 Ιουνίου 2000: 91,69 μ. / Κουορτάνε, Φινλανδία 
* 26 Μαΐου 2001: 91,27 μ. / Μαδρίτη 
* 24 Ιουλίου 2002: 91,23 μ. / Θεσσαλονίκη

## Παραπομπές


## Εξωτερικοί σύνδεσμοι
* 
*Κώστας Γκατσιούδης *iaaf.org*, Ανακτήθηκε 27 Δεκεμβρίου 2019

Κατηγορία:Έλληνες αθλητές του ακοντισμού
Κατηγορία:Αθλητές στίβου Πανελληνίου
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Μεσογειακούς Αγώνες 1993
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κούφη Ρεθύμνης

Η **Kούφη** είναι χωριό, το οποίο βρίσκεται στην ενδοχώρα του βορειοδυτικού Ρεθύμνου, στην Κρήτη, σε υψόμετρο 175 μ. Ανήκει διοικητικά στο δημοτικό διαμέρισμα Λαππαίων του δήμου Ρεθύμνης και απέχει 18 χλμ. από την ομώνυμη πόλη. Σύμφωνα με την απογραφή πληθυσμού του 2011, το χωριό έχει 127 μόνιμους κατοίκους. Από την Κούφη καταγόταν ο οπλαρχηγός ΒορειοΗπειρωτικού Αγώνα 1914 Εμμανουήλ Στ. Τριπολιτάκης, περιφερειάρχης Σιπισκας Μοσχοπόλεως όπου και εφονεύθη.
.
## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Ιερός Λόχος

Η ονομασία **Ιερός Λόχος** μπορεί να αναφέρεται στις εξής οργανώσεις:

* Ιερός Λόχος Θηβών (379-338 π.Χ.)
* Ιερός Λόχος Καρχηδονίων (4ος αι. π.Χ.)
* Ιερός Λόχος (1821) (ιδρ. 1821), στρατιωτικό σώμα που ιδρύθηκε από τον Αλέξανδρο Υψηλάντη
* Ιερός Λόχος (Κρήτη) (ιδρ. 1912), στρατιωτικό σώμα που ιδρύθηκε κατά τη διάρκεια της Κρητικής Επανάστασης
* Ιεροί Λόχοι που οργανώθηκαν κατά τη διάρκεια της ανακήρυξης της αυτονομίας της Βόρειας Ηπείρου (1914)
* Ιερός Λόχος Μέσης Ανατολής (ιδρ. 1942), στρατιωτικό σώμα στη Μέση Ανατολή
* Ιερός Λόχος από τους φοιτητές του Πολυτεχνείου το 1973
* Ιερός Λόχος από Κύπριους Φοιτητές του ΔΡΑΣΙΣ Κ.Ε.Σ. ως επιστράτευση στην εισβολή των Τούρκων στην Κύπρο το 1974
* Ιερός Λόχος 2012 (ιδρ. 2012), εθνικιστική οργάνωση με έδρα τη Θεσσαλονίκη
Νόμος (αποσαφήνιση)

Ο όρος **Νόμος** μπορεί να αφορά:

* τον Νόμο γενικότερα στο Δίκαιο.
* τον Νόμο στις επιστημονικές έρευνες και επιστήμες.
Γαμαλιήλ

Ο **Γαμαλιήλ ο Πρεσβύτερος** ή **Ραββί (Ραμπάμ) Γαμαλιήλ Α΄** ήταν Φαρισαίος νομοδιδάσκαλος ραββίνος και εγγονός του περίφημου Ιουδαίου διδασκάλου Χιλλέλ. Ήταν μέλος του Μεγάλου Συνεδρίου (Σανχεντρίν) της Ιερουσαλήμ του 1ου αιώνα μ.Χ. Έδρασε γύρω στο 30 - 40 μ.Χ. Υπήρξε δάσκαλος του αποστόλου Παύλου. Επρόκειτο για μία από τις εξέχουσες πνευματικές προσωπικότητες, που βοήθησε στην ανάπτυξη της περίφημης ραββινικής παράδοσης.

Ήταν εκείνος που, όταν αγανακτισμένοι Ιουδαίοι θρησκευτικοί ηγέτες έφεραν τους Αποστόλους στο Συνέδριο για να δικαστούν με την κατηγορία ότι κήρυτταν μέσα στον Ναό, επενέβη και συνέστησε την προσεκτική μεταχείριση των Αποστόλων και συντέλεσε ώστε να αφεθούν ελεύθεροι. (Πράξεις 5:22-40)

Οι Ιουδαίοι έτρεφαν μεγάλο σεβασμό στο πρόσωπό του και, όπως αναφέρεται χαρακτηριστικά στη *Μισνά* (βλ. Ταλμούδ), μετά τον θάνατό του άρχισε μια εποχή ηθικής παρακμής.

Ο Γαμαλιήλ συγχέεται πολλές φορές με τον ομώνυμο εγγονό του, διακεκριμένο επίσης δάσκαλο των Ιουδαίων κατά τα τέλη του 1ου και αρχές του 2ου αιώνα.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα των Πράξεων των Αποστόλων
Κατηγορία:Ιουδαϊσμός
Κατηγορία:Ραββίνοι
Νόμος ηλεκτρόλυσης

Ο **Νόμος ηλεκτρόλυσης** ή **Νόμος του Φαραντέι** (ηλεκτρόλυση) ορίζει ότι:
*Η [[μάζα]] ενός [[χημικό στοιχείο|στοιχείου]] που απομονώνεται κατά την [[ηλεκτρόλυση]] είναι ανάλογη του διερχόμενου [[ηλεκτρικό φορτίο|ηλεκτρικού φορτίου]] και του [[ατομικό βάρος|ατομικού βάρους]] του στοιχείου*.

Συγκεκριμένα η μάζα (εκπεφρασμένη σε κιλά) ενός στοιχείου που απομονώνεται κατά τη διαδικασία της ηλεκτρόλυσης είναι ανάλογη με το διερχόμενο, στον ηλεκτρολύτη, ηλεκτρικό φορτίο (εκπεφρασμένο σε κουλόμπ).

Τον νόμο αυτό διατύπωσε πρώτος ο Μάικλ Φαραντέι προς τιμή του οποίου φέρει το όνομά του.

## Δείτε επίσης
*Ηλεκτροχημεία
*Χημική ένωση
*Μολ
*Σταθερά Φαραντέι

Κατηγορία:Ηλεκτροχημεία
Κατηγορία:Εξισώσεις
Κατηγορία:Φυσικοί νόμοι
Φυσικός νόμος

Στο χώρο των επιστημών ο όρος **Νόμος** σημαίνει *μια πρόταση που θεωρείται ότι έχει απόλυτη ισχύ για ορισμένη περιοχή [[φυσικό φαινόμενο|φυσικών]] [[κοινωνικό φαινόμενο|κοινωνικών]] ή άλλων φαινομένων*.

Ο επιστημονικός νόμος εξηγεί φαινόμενα δίνοντας ταυτόχρονα τη δυνατότητα πρόβλεψης συμβάντος υπό ορισμένες συνθήκες. Για παράδειγμα οι Νόμοι του Νεύτωνα για τη βαρύτητα και την κίνηση εξηγούν μεταξύ άλλων τη πτώση της πέτρας στο έδαφος. Ταυτόχρονα δίνουν ακριβείς σχέσεις μεταξύ δύναμης που δέχεται η πέτρα και στα μεγέθη που χαρακτηρίζουν την κίνησή της.

Πολλές φορές ωστόσο μπορεί να προκύψουν νέα δεδομένα τέτοια που να κρίνεται πλέον αναγκαία η τροποποίηση ή η αναθεώρηση ενός επιστημονικού φυσικού νόμου. Τέτοια περίπτωση ήταν η θεωρία του Άλμπερτ Αϊνστάιν που αποδείχθηκε ακριβέστερη των αντιλήψεων του Νεύτωνα.

Συχνά ο "επιστημονικός νόμος" ονομάζεται και **Αρχή**.

## Δείτε επίσης
*Επιστημονική μέθοδος
*Θεώρημα
*Κοσμολογική αρχή
*Παρατήρηση
*Συμπέρασμα

## Εξωτερικοί σύνδεσμοι


Κατηγορία:Αρχές
Κατηγορία:Επιστημονική μέθοδος
Κατηγορία:Φιλοσοφία της επιστήμης
Χάιντς Φίσερ

Ο **Χάιντς Φίσερ** (*Heinz Fischer*, 9 Οκτωβρίου 1938-) είναι ο πρόεδρος της Αυστρίας από τις 8 Ιουλίου του 2004.Ανήκει πολιτικά στο SPÖ (Σοσιαλδημοκρατικό Κόμμα της Αυστρίας). Είναι επίσης αγνωστικιστής.

## Προσωπική ζωή
Γεννήθηκε στο Γκρατς στις 9 Οκτωβρίου 1938. Σπούδασε Νομικά στο Πανεπιστήμιο της Βιέννης από όπου απέκτησε τίτλο ντοκτορά (1961). Είναι παντρεμένος από το 1968 και έχει δύο παιδιά. Το 1993 έγινε καθηγητής πολιτικών επιστημών στο πανεπιστήμιο του Ίνσμπρουκ.

## Πολιτική καριέρα
Το 1971 εξελέγη για πρώτη φορά βουλευτής και από το 1990 ως το 2004 υπηρέτησε ως αξιωματούχος στο Εθνικό Συμβούλιο της Αυστρίας. Την περίοδο από το 1983 ως το 1987 θήτευσε ως υπουργός επιστημών στην κυβέρνηση συνασπισμού του Φρεντ Σίνοβατς.
 
Τον Ιανουάριο του 2004 ανακοίνωσε την υποψηφιότητά του για τις προεδρικές εκλογές, από τις οποίες θα αναδεικνυόταν ο διάδοχος του Τόμας Κλέστιλ, ο οποίος είχε πεθάνει εν ενεργεία στις 6 Ιουλίου του 2004. Εξελέγη Πρόεδρος της χώρας στις 25 Απριλίου του 2004 με 52,4% και νίκησε την Μπενίτα Φερρέρο-Βάλντνερ (*Benita Ferrero-Waldner*), τότε αρχηγό του ÖVP (Αυστριακό Λαϊκό Κόμμα). Τον Απρίλιο του 2010 επανεξελέγη στο ύπατο αξίωμα, με ποσοστό σχεδόν 79%, κερδίζοντας την υποψήφια του ακροδεξιού και εθνικιστικού Κόμματος Ελευθερίας της Αυστρίας της αξιωματικής αντιπολίτευσης, Μπάρμπαρα Ρόζενκραντς και τον υποψήφιο του πρωτοεμφανιζόμενου Χριστιανικού Κόμματος Αυστρίας, Ρούντολφ Γκέρινγκ. Στις εκλογές της 22ης Μαΐου 2016, έχασε από τον Αλεξάντερ βαν ντερ Μπέλεν. 

## Παραπομπές


## Εξωτερικοί σύνδεσμοι

* Der Österreichische Bundespräsident/Ομοσπονδιακός Πρόεδρος της Αυστρίας (στα γερμανικά)
* Digitale Hofburg (στα γερμανικά)
* Προσωπικός ιστότοπος (στα γερμανικά)

Κατηγορία:Πρόεδροι της Αυστρίας
Αμαντού Τουμανί Τουρέ

Ο **Αμαντού Τουμανί Τουρέ** (*Amadou Toumani Touré*, 1948-2020) ήταν απόστρατος στρατιωτικός και πολιτικός από το Μάλι, πρόεδρος της αφρικανικής χώρας από το 2002 ως το 2012. Απογοητευμένα μέλη του στρατού κατέλαβαν την εξουσία με στρατιωτικό πραξικόπημα τον Μάρτιο του 2012, αναγκάζοντας τον Τουρέ να παραιτηθεί και να εγκαταλείψει τη χώρα.

## Καριέρα
Γεννήθηκε στο Μοπτί στις 4 Νοεμβρίου 1948 και ακολούθησε στρατιωτική καριέρα. Τον Μάρτιο του 1991 ανέτρεψε σε πραξικόπημα το δικτάτορα Μουσά Τραορέ έπειτα από κινητοποιήσεις του λαού. Το 1992 οργάνωσε την εθνική διάσκεψη που οδήγησε στις πολυκομματικές εκλογές. Για το λόγο αυτό ονομάστηκε «στρατιώτης της δημοκρατίας». Το 2001 έγινε ειδικός απεσταλμένος του ΟΗΕ στην Κεντροαφρικανική Δημοκρατία.

Το 2002 προηγήθηκε στον α΄ γύρο των προεδρικών εκλογών, στις 28 Απριλίου του 2002. Κέρδισε τις προεδρικές εκλογές του 2002, με 64,35% στο δεύτερο γύρο των εκλογών (12 Μαΐου του 2002). Ο κύριος αντίπαλός του, Σουμάιλα Σισέ, πήρε 35,65%. Ο Τουρέ είναι υπερκομματικός και επικεφαλής υπουργικού συμβουλίου με μέλη που ανήκουν σε όλα τα πολιτικά κόμματα της χώρας. Ίδρυσε ίδρυμα για τα παιδιά, με τίτλο Fondation pour l'enfance, του οποίου είναι πρόεδρος, μαζί με τη σύζυγό του.

Στις προεδρικές εκλογές που διενεργήθηκαν στις 29 Απριλίου 2007 ο Τουρέ επανεξελέγη από τον πρώτο γύρο, με 68,3% έναντι 18,6% για τον πρώην Πρωθυπουργό, Ιμπραΐμ Μπουμπακάρ Κεϊτά. Η αντιπολίτευση κατήγγειλε παρατυπίες σε αντίθεση με τους ξένους παρατηρητές, οι οποίοι χαρακτήρισαν τις εκλογές "ελεύθερες και δίκαιες".  Ο Τουρέ ορκίστηκε για δεύτερη θητεία στις 8 Ιουνίου του 2007, σε τελετή στην οποία παρέστησαν 7 ακόμα πρόεδροι κρατών της Αφρικής.

## Πραξικόπημα 2012
Λίγους μήνες πριν την προγραμματισμένη λήξη της θητείας του, στασιαστές του στρατού ξεκίνησαν πραξικόπημα και έτσι ο Τουρέ αναγκάστηκε να κρυφτεί. Στις 8 Απριλίου 2012 παραιτήθηκε από την προεδρία και 11 ημέρες αργότερα αυτοεξορίστηκε στη Σενεγάλη.

## Θάνατος
Ο Τουμανί Τουρέ πέθανε στην Κωνσταντινούπολη στις 10 Νοεμβρίου 2020, μία εβδομάδα μετά τα 72α του γενέθλια.

## Παραπομπές


## Εξωτερικοί σύνδεσμοι
* 

Τουρε Αμαντου
Κατηγορία:Εξόριστοι πολιτικοί
Κατηγορία:Πρόεδροι του Μάλι
Βόλφγκανγκ Σύσελ

Ο **Βολφγκανγκ Σύσελ** (Wolfgang Schüssel, γεννήθηκε στις 7 Ιουνίου 1945) είναι πολιτικός της Αυστρίας. Πρόσκειται στους Χριστιανοδημοκράτες και ήταν καγκελάριος ("Bundeskanzler") της χώρας από το 2000 μέχρι το 2007. Είναι παντρεμένος με 2 παιδιά και λάτρης της μουσικής. Ολοκλήρωσε το διδακτορικό του στα Νομικά το 1968.

## Πολιτική σταδιοδρομία
Έγινε Υπουργός Οικονομικών το 1989 στην κυβέρνηση συνασπισμού του Franz Vranitzky και στις 22 Απριλίου 1995, εξελέγη ηγέτης του Λαϊκού Κόμματος. Στις 4 Μαΐου του 1995 ορκίστηκε αντιπρόεδρος της κυβέρνησης και ΥΠΕΞ, ενώ από το 1997 ως το 2000, είχε τα ίδια αξιώματα στην κυβέρνηση Κλίμα.

Ανέλαβε καγκελάριος στις 4 Φεβρουαρίου 2000, παρά την ήττα του κόμματός του στις εκλογές του 1999 (τρίτο στην σειρα κόμμα!), δημιουργώντας τον πρώτο συνασπισμό με την **[[Ακροδεξιά]]** **στην ιστορία τις μεταπολεμικής Ευρώπης**. Σύμβουλος του ήταν στην καγκελαρία ο Δημήτρης Δρούτσας.

Έπειτα από την ήττα στις εκλογές του 2006 ο Σύσελ, παραιτήθηκε από το Λαϊκό Κόμμα, στις 9 Ιανουαρίου του 2007. Τον διαδέχθηκε στην πρωθυπουργία ο Άλφρεντ Γκουζενμπάουερ.

## Εξωτερικοί σύνδεσμοι
* Ιστοσελίδα του ÖVP για το Σύσελ

Κατηγορία:Αυστριακοί πολιτικοί
Κατηγορία:Αυστριακοί καγκελάριοι
Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας
Αεροπήκτωμα

Το **αεροπήκτωμα** (*aerogel*) είναι ένας τύπος σχετικά νέου υλικού διαυγές με χαρακτηριστική μικρή θερμική αγωγιμότητα. Τόσο η ονομασία όσο και οι ιδιότητες αυτού του υλικού προκύπτουν από τον τρόπο παρασκευής του, συγκεκριμένα από το τρόπο ξήρανσής του (πήξης).

## Χαρακτηριστικά
Το αεροπήκτωμα είναι ένα νανοδομημένο μεσοπορώδες υλικό με εξαιρετικά ενδιαφέρουσες ιδιότητες όπως:
# Έχει τη μικρότερη θερμική αγωγιμότητα απ' όλα τα γνωστά υλικά (~15 mW/m.K στους 25° C).
# Διαθέτει υψηλό πορώδες (90-99%).
# Πυκνότητα πολύ μικρή (0,02 - 0,20 g/cm3).
# Και τέλος εμφανίζει οπτική διαφάνεια με διαπερατότητα 90% έως 97% 

## Παρασκευή
Πρώτο βήμα στη παρασκευή σύνθεση αεροπηκτώματος είναι η χημική αντίδραση υδρόλυσης - συμπύκνωσης ενός αλκοξειδίου του πυριτίου και ο σχηματισμός έτσι ενός πηκτώματος, ενός «ζελέ» (gel) που αποτελείται από δίκτυο σωματιδίων οξειδίου του Si σε κάποιο οργανικό διαλύτη.

Επειδή όμως ο διαλύτης αν απομακρυνθεί με συμβατικό τρόπο (π.χ. ξήρανση σε φούρνο) οι τριχοειδείς δυνάμεις που αναπτύσσονται κατά την εξάτμιση του διαλύτη μπορεί να επιφέρουν τη «κατάρρευση» της δομης του υλικού, αυτό αποφεύγεται με τη μετάβαση του διαλύτη από υγρή σε αέρια κατάσταση με υπερκρίσιμη ξήρανση.

## Χρήσεις
Αεροπήκτωμα κατασκευάστηκε για πρώτη φορά το 1931 από τον Kistler. Μετά όμως την ανάπτυξη της Διαστημικής εντάθηκε η συστηματική έρευνα στο πεδίο των αεροπηκτωμάτων τόσο για χρήση μέσων αποθήκευσης καυσίμων όσο και στους ανιχνευτές Cherenkov (στοιχειώδη σωματίδια) με αποκορύφωμα τη χρησιμοποίησή του από την NASA στα διαστημικά λεωφορεία σε σύστημα συλλογής διαστημικής σκόνης αλλά και ως θερμική μόνωση του εξωτερικού περιβλήματος των διαστημοπλοίων.

## Δείτε επίσης
* Θερμότητα
## Εξωτερικοί σύνδεσμοι
* 

Κατηγορία:Αναδυόμενες τεχνολογίες
Κατηγορία:Αφροί
Κατηγορία:Κολλοειδή
Λούχτα

Στην ιρλανδική μυθολογία, ο **Λούχτα** (ιρλ. *Luchtaine ή Luchta*) ήταν γιος της Μπρίγκιντ και του Τούιρεν. Ήταν ο ξυλουργός και τεχνίτης των Τουάθα ντε Ντανάν. 

Μαζί με τα αδέρφια του, Κρέιγνε και Γκοϊβένου, είναι γνωστοί ως *Trí Dée Dána*, οι Τρεις Θεοί της Τέχνης. Αυτοί σφυρηλατούσαν τα όπλα, με τα οποία οι Τουάθα ντε Ντανάν πολεμούσαν τους Φομόριαν.

Κατηγορία:Κελτική μυθολογία
Κατηγορία:Θεότητες της μεταλλουργίας
Μπρες

Στην ιρλανδική μυθολογία, ο **Μπρες** ήταν βασιλιάς των Τουάθα ντε Ντανάν. Οι γονείς του ήταν η Ερίου και ο Έλαθαν των Φομόριαν. Μεγάλωσε τόσο γρήγορα που σε ηλικία 7 ετών έμοιαζε με δεκατετράχρονο αγόρι.

Στην Πρώτη Μάχη της Μόι Τούραχ (**Magh Tuiredh**), ο βασιλιάς Νουάντα των Τουάθα ντε Ντανάν έχασε το χέρι του κι έτσι δεν μπορούσε να είναι βασιλιάς. Με την ελπίδα ότι θα μπορούσαν να βελτιωθούν οι σχέσεις μεταξύ Τουάθα ντε Ντανάν και Φομόριαν, έγινε βασιλιάς ο Μπρες και παντρεύτηκε την Μπρίγκιντ.

Ο Μπρες υποχρέωσε τους Τουάθα ντε Ντανάν να είναι υποτελείς στους Φομόριαν και να δουλεύουν σαν σκλάβοι. Ο Όγκμα αναγκάστηκε να κουβαλάει καυσόξυλα και ο Ντάγκντα να σκάβει τάφρους γύρω από φρούρια. Παραμέλησε τα καθήκοντά του περί φιλοξενίας: οι Τουάθα ντε Ντανάν διαμαρτύρονταν ότι μετά από κάθε επίσκεψη τα μαχαίρια τους δεν είχαν ίχνος φαγητού και το στόμα τους  δεν είχε γεύση μπύρας. Ο ποιητής Κάρμπρε έγραψε ένα καυστικό ποίημα εναντίον του, το οποίο αποτέλεσε το πρώτο δείγμα σάτιρας στην Ιρλανδία, κι από τότε τίποτα δεν πήγαινε καλά για τον Μπρες.

Αφού ο Μπρες κυβέρνησε για εφτά χρόνια, ο Νουάντα επέστρεψε στο θρόνο, αφού το χέρι του είχε αναπληρωθεί από ένα καινούριο, φτιαγμένο από τον Ντίαν Κεχτ κι έπειτα τον Κρέιγνε. Ο Μπρες εξορίστηκε και ζήτησε βοήθεια από τον πατέρα του, Έλαθαν, για να ανακτήσει το θρόνο του, εκείνος όμως αρνήθηκε να τον βοηθήσει να αποκτήσει με δόλια μέσα κάτι που είχε αποτύχει να το κρατήσει με σωστό τρόπο. Έτσι ο Μπρες στράφηκε στον Μπάλορ των Φομόριαν.

Οδήγησε τους Φομόριαν στη Δεύτερη Μάχη της Μόι Τούραχ (**Magh Tuireadh**), αλλά ηττήθηκε. Ο Λουγ τον βρήκε αβοήθητο στο πεδίο της μάχης κι ο Μπρες ικέτεψε να τον αφήσει να ζήσει. Ο Λουγ όντως του χάρισε τη ζωή, με αντάλλαγμα να μάθει στους Τουάθα ντε Ντανάν τη γεωργία.

Κατηγορία:Κελτική μυθολογία
Έλαθαν

Στην ιρλανδική μυθολογία, ο **Έλαθαν** ήταν πρίγκιπας των Φομόριαν. Γυναίκα του ήταν η Ερίου των Τουάθα ντε Ντανάν και γιος τους ο Μπρες.

Σε αντίθεση με τους περισσότερους Φομόριαν, ο Έλαθαν είχε ανοιχτό δέρμα κι ήταν όμορφος στην όψη, Οι μύθοι γύρω από αυτόν, όπως το ότι επισκέπτεται κάθε βράδυ την Ερίου με ένα ασημένιο πλοίο, υποδηλώνουν πως κάποτε μπορεί να υφίστατο ως σεληνιακός θεός.

Ελαθαν
Ορκέστα τίπικα

Η **ορκέστα τίπικα** (στα ισπανικά *orquesta típica*) ή **ορχήστρα τανγκό** είναι ένα μουσικό σχήμα ορχήστρας ή δωματίου το οποίο παραδοσιακά παίζει μουσική τάγκο.

Μία ορκέστα τίπικα συνήθως περιλαμβάνει μια ομάδα εγχόρδων (με βιολιά, βιόλα και τσέλο), μια ομάδα μπαντονεόν (με τρία ή περισσότερα μπαντονεόν), και μια ομάδα ρυθμού (με ένα πιάνο και ένα κοντραμπάσο).

Η ορκέστα τίπικα αποτελεί επέκταση του Σεξτέτο Τίπικο, το οποίο περιλαμβάνει 2 μπαντονεόν, 2 βιολιά, κοντραμπάσο και πιάνο.

## Βλέπε επίσης
*Τάγκο
*Αργεντινή

Κατηγορία:Τάγκο
Κατηγορία:Τύποι μουσικών συγκροτημάτων